மும்பையில் வெயில் இப்போதே கொளுத்தத் தொடங்கியுள்ளது. இரு நாள்களுக்கு முன், வெயிலின் அளவு 40 டிகிரி செல்ஷியஸ்ஸைத் தொட்டது. அம்பர்நாத்-பத்லாபூர் புறநகர் ரயில் நிலையங்களுக்கிடையே தண்டவாளம் வளைந்து இருந்தது. தக்க சமயத்தில் பார்த்த ரயில் ஓட்டுநர், அதிகாரிகளுக்குத் தகவல் கொடுத்தார். நவீன தொழில்நுட்பத்தைப் பயன்படுத்துவார்கள் என்று காத்திருந்த ரயில் பயணிகள், ரயில்வே ஊழியர்களின் செய்கையைப் பார்த்து வாய்விட்டுச் சிரித்தார்கள். வந்த வேகத்தில், அருகில் இருந்த மரத்தின் இலை தழைகளைப் பறித்து, தண்டவாளத்தின்மீது பரப்பியதைக் கண்டு பயணிகளுக்கு தலையே சுற்றியது. வைகை அணையில் மிதக்கவிட்ட தெர்மக்கோல் போலவே தண்டவாளத்தைக் குளுமைப்படுத்த போடப்பட்ட இலை தழைகளும் காற்றில் பறந்துபோய்விட்டன என்பதுதான் கிளைமாக்ஸ்.